Document ID: 32007R0843

REGULAMENTUL (CE) NR. 843/2007 AL COMISIEI
din 17 iulie 2007
de modificare a Regulamentului (CE) nr. 712/2007 în ceea ce privește cantitățile specificate în invitațiile permanente de participare la licitație pentru revânzarea pe piața comunitară a cerealelor deținute de organismele de intervenție din statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
Regulamentul (CE) nr. 712/2007 al Comisiei (2) a lansat invitații permanente de participare la licitație pentru revânzarea pe piața comunitară a cerealelor deținute de organismele de intervenție din statele membre.
(2)
Având în vedere situația pieței porumbului, a grâului comun și a orzului în Comunitate și evoluția cererii de cereale constatată în diferite regiuni în decursul ultimelor săptămâni, este necesar ca în unele state membre să se pună la dispoziție noi cantități din cerealele deținute pentru intervenție. În consecință, organismele de intervenție din statele membre implicate trebuie autorizate să mărească cantitățile scoase la licitație astfel: pentru porumb - până la 500 000 tone în Ungaria, pentru grâu comun - până la 29 244 tone în Ungaria iar pentru orz - până la 13 218 tone în Franța.
(3)
În urma ultimelor invitații la licitație din anul de comercializare 2006/2007, din iunie 2007, revânzarea de secară pe piața internă în cadrul licitației permanente deschise prin Regulamentul (CE) nr. 1483/2006 al Comisiei (3) a crescut puternic, ceea ce a condus la o diminuare a stocurilor de intervenție disponibile pentru revânzare pe piața internă în decursul anului de comercializare 2007/2008. Având în vedere această situație, este necesar să se reducă, cu 11 578 tone, cantitatea de secară pusă inițial la dispoziție pentru licitația permanentă deschisă prin Regulamentul (CE) nr. 712/2007.
(4)
Regulamentul (CE) nr. 712/2007 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 712/2007 se înlocuiește cu textul care figurează în anexă.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 2007.

Labels: 3
17
18